Ilana Cicurel

**Ilana Cicurel**, naskiĝinta  en Parizo, estas franca politikisto kaj advokato.

Ekde 2017, ŝi estas ano de la plenuma estraro de La République en Marche (LREM), kie ŝi respondecas pri edukado, supera edukado kaj esplorado.

Kandidatino en la *"Renaissance"* listo (LREM, Modem, Agir), ŝi estis elektita membro de la Eŭropa Parlamento la 26an de majo 2019 kaj estas membro de la Eŭropa Parlamento ekde la 1-a de februaro 2020, la dato de la retiriĝo de Britio de Eŭropa Unio - en junio 2024 ŝi reelektiĝis.

## Biografio 
### Junaĝo 
Ilana Cicurel estas la filino de Francine Cicurel (naskiĝnome Wiener) kaj Raymond Cicurel, profesoro pri lingvistiko en la Universitato Sorbonne-Nouvelle. Ŝi ankaŭ estas la nevino per geedzeco de Pierre Mendès France.

Ŝi posedas atestilon pri kapablo por la advokatprofesio, doktoron pri juro de la Universitato de Parizo I, kaj estis *Fulbright Scholar* ĉe Harvard Law School. Ŝi ankaŭ havas bakalaŭron pri filozofio de la Universitato de Parizo X kaj plenuman magistron pri administradotrajektorioj de Sciences Po.

### Kariero 
Post instruado de privata juro en la Universitato de Parizo I, ŝi fariĝis gastigantino kaj produktistino de radioprogramoj ĉe RCJ, la radio de la Komunumo Juda10. Ŝi intervenis tie regule, inter 1992 kaj 2015, plenumante multajn politikajn, kulturajn kaj informajn programojn.
En 2008, ŝi aliĝis al Alliance Israélite Universelle (ALU), granda internacia juda eduka organizaĵo fondita en la 19-a jarcento. La ALU, kiun prezidis René Cassin dum pli ol 30 jaroj, kunigas multajn lernejojn kombinantajn la judan tradicion kun la franca modelo, en Francio, Israelo, Maroko, Kanado kaj Eŭropo. Ilana Cicurel estis Direktoro pri Edukado kaj la Lerneja Reto inter 2011 kaj 2015 kaj poste ĝenerala direktoro ĝis 2018.
Advokato ĉe la Pariza Baro, en decembro 2018 ŝi aliĝis al la advokata firmao ML & A20 por plifortigi kaj disvolvi la agadojn pri gazetara juro, juro pri komunikado kaj literatura kaj arta posedaĵa juro.

### Politika engaĝiĝo 
En 2015, llana Cicurel renkontis Emmanuel Macron - tiam ministro pri ekonomio, industrio kaj cifereco - dum sia oficiala vojaĝo al Israelo.
En 2017, Ilana Cicurel aliĝis al la prezidenta kampanjo kune kun Emmanuel Macron kaj estis investita de *La République en Marche* en la deputitaj balotoj en 2017 en la kvara distrikto de Parizo. En la dua raŭndo, ŝi perdis kontraŭ Brigitte Kuster, kiu akiris 51,51% de la voĉdonoj.
En 2017, ŝi estis nomumita membro de la Konsilio de LREM kiel persono nomumita koncerne ilian kontribuon al la vivo de la movado kaj elektita kiel membro de la plenuma estraro por kiu ŝi estas la delegito zorge de edukado, altedukado kaj esplorado.
Kandidatino en la *"Renaissance"* listo (LREM, Modem, Agir), ŝi estis elektita membro de la Eŭropa Parlamento la 26-an de majo 2019. Ŝi sidas en la Eŭropa Parlamento ekde la dato de la retiriĝo de Unuiĝinta Reĝlando el Eŭropa Unio. Ŝi ekoficis la 1-an de februaro 2020. Ŝi estas membro de la Komitato pri Kulturo kaj Edukado kaj vicmembro de la Komitato pri Dungado kaj Sociaj Aferoj.

## Referencoj 
Kategorio:Francaj politikistoj
Kategorio:Francaj ĵurnalistoj
Kategorio:Francaj advokatoj
Kategorio:Membroj de la Eŭropa Parlamento elektitaj en Francio 2019-2024
Kategorio:Membroj de la Eŭropa Parlamento elektitaj en Francio 2024-2029